Premierul Marcel Ciolacu a declarat, la Târgovişte, întrebat dacă în PSD există scenariul ca preşedintele partidului să nu candideze la prezidenţiale, că îşi va spune părerea în interiorul PSD, însă după data de 10 iunie, conform Agerpres.
"În Partidul Social Democrat şi credeam că şi în Partidul Naţional Liberal contează şi părerea mea şi a domnului Ciucă. Vă anunţ că în interiorul Partidului Social Democrat - şi sunt şi cu secretarul general, şi cu vicepreşedintele şi domnul Tudose -, în primul rând o să-mi spun şi eu părerea, de la început. Acest lucru o să-l fac împreună cu colegii mei după data de 10 iunie", a spus Ciolacu.
Premierul a făcut o vizită pe şantierul pentru modernizarea Drumului Naţional 7 Bâldana - Titu, iar apoi a participat la inaugurarea noii secţii de cardiologie a Spitalului Judeţean de Urgenţă Târgovişte.
În urmă cu aproximativ o lună, Ciolacu spunea că nu a făcut alianță cu PNL ca să se propulseze pe sine sau pe colegul de alianță Nicolae Ciucă în fotoliul de președinte. Cu toate acestea, nu există până în acest moment niciun candidat scos în față de vreunul dintre cele două partide, dar pare că a fost complet exclusă varianta candidatului unic.
Sursa foto: AgerpresIn lipsa unui acord scris din partea InternetCorp, puteti prelua maxim 500 de caractere din acest articol daca precizati sursa si daca inserati vizibil linkul articolului Ciolacu, despre candidatura la prezidențiale: Îmi voi spune din start părerea, în PSD.